Johaug og Østberg gjør rent bord i VM: Gir venninnen æren for medaljene
Johaug har vært ubeseiret i alle distanserenn i vinter, men tirsdag måtte hun helt ned i kjelleren i en vanvittig duell mot Frida Karlsson da hun tok sitt andre VM-gull i Seefeld. – Jeg måtte virkelig kjempe med meg selv ute i løypa. Det var tøft. Desto artigere er det å dra i land dette gullet, sier Johaug til VG. Østberg ble nummer tre. Hun har dermed ett sølv og to bronse så langt i VM. – For meg har vennskapet med Therese vært helt avgjørende for at jeg er blitt den skiløperen jeg er, sier Østberg og legger til: – Til syvende og sist så er det jo hvordan du har det utenfor skiløypa som er det aller viktigste. Det bidrar også til at man går fort på ski. – Så dere har litt av æren for medaljene til hverandre? – Jeg skal ikke si at jeg har noe av æren for hennes medaljer, men Therese skal defintivt ha litt av æren for at jeg har tatt tre medaljer her, svarer Østberg.Siden 2009 har de deltatt i mesterskap sammen. De reiser sammen på private treningssamlinger og bor i nærheten av hverandre i Holmenkollen. – Ingvild er ei vanvittig treningsivrig jente. Fordelen vår er at vi matcher hverandre på trening. Hun er mer hurtig og sterkere enn meg, mens jeg har bedre utholdenhet, sier Johaug og legger til: – Vi har trent jækelig mye sammen, for å si det sånn. Vi trives i hverandres selskap. Johaug måtte jobbe knallhardt for VM-gullet tirsdag: Østberg beskriver Johaug som enormt raus og omsorgsfull. – Vennskapet betyr mye. Å ha ei du går så godt sammen med og trives så godt sammen med på tur, det er veldig deilig. Vi velger å være mye sammen ellers og, det er et godt tegn, sier Østberg. 30-åringen fra Dalsbygda tok ut absolutt alt på slutten. I mål var hun bare 12,2 sekunder foran Karlsson. Hun syns det er stas å få bestevenninnen opp på pallen gang etter gang. – Vi trives veldig godt i hverandres selskap, da er det moro å kunne lykkes sammen, sier Johaug til VG. På fritiden gjør de helt normale ting sammen. – Vi går på kafé, litt shopping og vi tar med kjærestene våre når vi er sammen, sier Johaug. VM-studio: Få siste nytt fra mesterskapetI solsteken i Seefeld åpnet svenskens 19-åring – kalt «den nye Johaug» – sterkt. Johaug forteller til VG at hun forstår at de to sammenlignes. – Vi har lyst hår og høy frekvens begge to. Jeg ser absolutt likhetene, sier Johaug til VG. Johaug, som startet sist av favorittene, var åpnet raskere, og etter fem kilometer var differansen 7,3 sekunder. – Jeg er overrasket over at Frida er såpass nærme, men jeg er ikke overrasket over at hun er på pallen. Hun har vist høyt nivå i juniorklassen, sier Johaug til VG. – Det er så stort. Bare at jeg er på pallen er sykt heftig. Men Therese er en verdig vinner, sier Karlsson til VG. Ved passering 6,7 kilometer kom sjokket: Johaug hadde tapt noen sekunder, og plutselig var Karlsson kun 4,8 sekunder bak Johaug. Johaugs bror ble svært nervøs: Totalt er Johaug nå oppe i 13 VM-medaljer: Ni gull, ett sølv og tre bronsemedaljer. Flugstad forteller om bronseløpet. Det ble tøft: Johaug vant også et suverent gull på 15-kilometeren i Seefeld, og har to ny gullmuligheter: Stafett torsdag og 30-kilometer lørdag. Hun er dermed i rute til fire VM-gull i Østerrike. Astrid Uhrenholdt Jacobsen slet tungt under løpet og ble nummer ti. – Jeg føler ikke at jeg er i slag, sier Jacobsen til VG. Heidi Weng ble nummer 19.
Therese Johaug (30) og Ingvild Flugstad Østberg (28) er bestevenninner. Og best i VM. De tror ikke det er tilfeldig.